Muuttohaukka (kappale)

”Muuttohaukka” on suomalainen käännöskappale Pugh Rogefeldtin säveltämästä ja Ulf Lundellin sanoittamasta, vuonna 1981 julkaistusta kappaleesta ”Aftonfalken”. Käännöskappaleen tunnetuin levyttäjä on Riki Sorsa. Sorsan levytys julkaistiin vuonna 1983, joka oli hänen ensimmäinen suomenkielinen single. Käännöksen kappaleeseen teki Mats Huldén. Kappaleen alkuperäinen nimi ”Aftonfalken” tarkoittaa suomeksi punajalkahaukkaa, joka on eri laji kuin suomenkielisen version muuttohaukka.

Kappale nousi elokuussa 1983 Suomen kolmanneksi myydyimmäksi singleksi. Syys-lokakuussa se oli Suomen eniten myyty, ja marraskuussa toiseksi myydyin single. Singlelistalla kappale pysyi seitsemän kuukautta.

Lähteet

Aiheesta muualla
 Yle Elävä arkisto: Riki – sorsa ja muuttohaukka

Luokka:Vuoden 1983 kappaleet
Luokka:Suomalaiset käännöskappaleet